Hoe om ’n kompromis aan te gaan in die huwelik | Hulp vir die gesin
Ontwaak! | Desember 2014
LEES IN Afrikaans Albanees Amharies Arabies Armeens Bengali Bulgaars Cebuano Chichewa Chitonga Deens Duits Efik Engels Esties Ewe Fidjiaans Fins Frans Georgies Goedjarati Grieks Hebreeus Hiligaynon Hindi Hongaars Ibo Iloko Indonesies Italiaans Japannees Joroeba Kanarees Kantonnese Chinees (Tradisioneel) Kikaonde Kinyarwanda Kirgisies Kirundi Koreaans Kroaties Lingala Litaus Mahratti Malabaars Malgassies Mandarynse Chinees (Tradisioneel) Mandarynse Chinees (Vereenvoudig) Masedonies Mianmees Nederlands Nepalees Noors Oekraïens Pandjabi Pools Portugees Roemeens Russies Sepedi Serwies Serwies (Romeins) Shona Silozi Singalees Slowaaks Sloweens Spaans Suid-Sotho (Lesotho) Swahili Swahili (Kongo) Sweeds Tagalog Tahitiaans Tamil Teloegoe Thai Tigrinya Tsjeggies Tsonga Tswana Turks Twi Umbundu Viëtnamees Xhosa Yslands Zulu
Jy en jou huweliksmaat het verskillende voorkeure oor iets. Jy het ten minste drie opsies:
Jy kan hardkoppig daarop aandring om jou sin te kry.
Jy kan passief toegee aan jou maat se wense.
Julle albei kan ’n kompromis aangaan.
‘Maar ek hou nie van die idee van ’n kompromis nie’, sê jy dalk. ‘Dit klink asof nie een van ons sal kry wat ons wil hê nie!’
Wees verseker dat ’n kompromis nie hoef te beteken dat julle albei verloorders is nie—nie as julle dit reg doen nie. Maar voordat ons bespreek hoe om ’n kompromis aan te gaan, is daar ’n paar dinge wat jy oor hierdie belangrike vaardigheid moet weet.
’n Kompromis verg spanwerk. Voordat jy getrou het, was jy moontlik daaraan gewoond om besluite op jou eie te neem. Nou het dinge verander, en jy sowel as jou maat moet julle huwelik bo julle persoonlike voorkeure stel. In plaas daarvan om dit as ’n nadeel te beskou, kyk na die voordeel daarvan. “Wanneer twee mense koppe bymekaarsit, kan dit tot ’n beter oplossing lei as waarmee elkeen op sy eie vorendag kon gekom het”, sê ’n vrou met die naam Alexandra.
’n Kompromis verg ’n oop gemoed. “Jy hoef nie saam te stem met alles wat jou maat sê of glo nie, maar jy moet opreg bereid wees om sy of haar beskouing te oorweeg”, skryf die huweliksberader John M. Gottman. “As jy met jou arms gevou sit en jou kop skud (of selfs net nee dink) wanneer jou maat ’n probleem met jou probeer bespreek, sal julle gesprek niks bereik nie.” *
’n Kompromis verg selfopoffering. Niemand geniet dit om saam met ’n maat te lewe wat glo dat sy of haar manier die enigste manier is nie. Dit is baie beter as albei maats selfopofferend is. “Daar is tye wanneer ek toegee om my man gelukkig te maak, maar soms doen hy dieselfde vir my”, sê ’n vrou met die naam June. “Dit is hoe ’n huwelik moet wees—gee en neem, nie net neem nie.”
Begin reg. Die toon waarop ’n bespreking begin, is dikwels die toon waarop dit eindig. As julle met kwaai woorde begin, is die kanse skraal dat julle ’n vreedsame kompromis sal bereik. Volg dus die Bybel se raad: “Beklee julle [met] medelye, goedhartigheid, ootmoed, sagmoedigheid en lankmoedigheid” (Kolossense 3:12). Hierdie eienskappe sal jou en jou maat help om ’n rusie te vermy en eerder die probleem saam aan te pak.—Bybelbeginsel: Kolossense 4:6.
Probeer gemeenskaplike grond vind. As julle pogings om ’n kompromis aan te gaan, net in hewige rusies ontaard, konsentreer jy en jou maat dalk te veel op waar julle beskouings verskil. Probeer eerder vasstel waar dit ooreenstem. Om gemeenskaplike grond te vind, probeer die volgende:
Julle albei moet ’n lys met twee kolomme opstel. Skryf in die eerste kolom die aspekte van die saak neer waaroor jy die sterkste voel. Skryf in die tweede kolom die aspekte neer waaroor jy bereid is om toe te gee. Bespreek dan julle lyste. Julle sal dalk vind dat die aspekte waaroor julle albei die sterkste voel, in werklikheid nie so onversoenbaar is nie. As dit die geval is, behoort ’n kompromis nie te moeilik te wees nie. Selfs al is dit nie versoenbaar nie, sal dit jou en jou maat help om die situasie duideliker te sien as julle al die aspekte van die saak op skrif het.
Dink saam aan oplossings. Party geskille is dalk redelik maklik om op te los. Maar met ingewikkelder sake kan ’n man en vrou hulle band versterk deur saam aan ’n oplossing te dink waarmee nie een van hulle moontlik op hulle eie vorendag sou gekom het nie.—Bybelbeginsel: Prediker 4:9.
Wees bereid om van beskouing te verander. Die Bybel sê: “Elkeen van julle moet ook afsonderlik sy vrou so liefhê soos homself; die vrou daarenteen moet diep respek vir haar man hê” (Efesiërs 5:33). Wanneer huweliksmaats liefde en respek vir mekaar het, sal albei bereid wees om die ander een se beskouing in ag te neem—en selfs van mening te verander. ’n Getroude man met die naam Cameron sê: “Daar is dinge wat jy liewer nie wil doen nie, maar waarvan jy later—danksy die invloed van jou maat—baie begin hou.”—Bybelbeginsel: Genesis 2:18.
^ par. 12 Uit die boek The Seven Principles for Making Marriage Work.
“Twee is beter as een.” —Prediker 4:9.
“Dit is nie goed dat die mens alleen bly nie. Ek gaan vir hom ’n helper maak, as ’n komplement van hom.”—Genesis 2:18.
“As jy al die dinge doen wat jy wil doen en nie na jou maat luister of jou maat ’n kans gee om ’n ander opinie uit te spreek nie, lewe jy asof jy nog ongetroud is.”
“Albei huweliksmaats moet voel dat daar na hulle geluister is en dat hulle gehelp het om die besluit te neem. So ’n kompromis bevorder ’n ‘spangees’ eerder as ’n magstryd.”
Stry jy en jou maat alewig? Leer hoe Bybelbeginsels jou huwelik tot voordeel kan strek.
VOORBLADONDERWERP Wat jy omtrent geestesversteurings moet weet
HULP VIR DIE GESIN Hoe om ’n kompromis aan te gaan
Groot oë​​—Klein lyfie!
ONDERHOUD ’n Professor van finansiële rekeningkunde verduidelik waarom hy aan God glo
DIE BYBEL SE BESKOUING Die aarde
Onderwerpindeks vir die Ontwaak! 2014
Teks Aflaai-opsies vir publikasies ONTWAAK! Desember 2014 | Wat jy omtrent geestesversteurings moet weet
Desember 2014 | Wat jy omtrent geestesversteurings moet weet
ONTWAAK! Desember 2014 | Wat jy omtrent geestesversteurings moet weet